મંજુલાબહેનના આ અપમૃત્યુ વિશે માહિતી આપતાં અંબોલી પોલીસ-સ્ટેશનના પોલીસ સબ-ઇન્સ્પેક્ટર રવિકાન્ત સાવંતે કહ્યું હતું કે ‘મંજુલા શાહના પતિ વસંત શાહનું કેટલાંક વર્ષો પહેલાં મૃત્યુ થયું હતું. તેમની એકમાત્ર દીકરીએ પણ આંતરજ્ઞાતીય લગ્ન કયાર઼્ છે. તેમને માનસિક બીમારી હતી અને એ માટે તેમની સારવાર પણ જોગેશ્વરીના ડાયમન્ડ નર્સિંગ હોમમાં ચાલુ હતી. અમને તેમણે ચાર મહિના પહેલાં લખેલી એક નોટ મળી આવી છે, જેમાં તેમણે લખ્યું છે કે તેમને માનસિક બીમારી છે અને જો તેઓ કાંઈ કરી બેસે તો કોઈને જવાબદાર ગણવા નહીં. તેમણે મેમણ બૅન્કમાં સાડાચારથી પાંચ લાખ રૂપિયા મૂક્યા હતા. એના વ્યાજ પર તેમનું ગુજરાન ચાલતું હતું, પણ મેમણ બેન્ક બંધ થઈ જતાં ૧૦૦૦થી વધુ વ્યાજની રકમ ઉપાડવાની મનાઈ હતી. આથી આથી તે ડિપ્રેશનમાં સરી પડ્યાં હતાં.’